NAVODILA ZA POUK NA DALJAVO pri **SLOVENŠČINI**

**8. razred – 3. teden**

Draga osmošolka, dragi osmošolec, ponovno lepo pozdravljen/a,

upam, da si zdrav/a in da pouk na daljavo poteka brez večjih težav. Drugi teden je že za tabo. Če imaš kakršno koli vprašanje ali težavo pri obravnavi snovi ali reševanju vaj za slovenščino, mi lahko pišeš na el. naslov:

katjekar@gmail.com (8. b)

tadejasola@gmail.com (8. a).

Spodaj so navodila za pouk na daljavo pri slovenščini po dnevih.

Vse dobro in ostani zdrav/a!

Tvoja učiteljica slovenščine

**Ponedeljek, 30. 3. 2020**

1. Danes se boš spomnil snovi iz sedmega razreda. Ponovili bomo **STAVČNE ČLENE**. Prepričana sem, da se jih še zelo dobro spomniš.
2. V zvezek napiši naslov: **PONOVIMO STAVČNE ČLENE.**

Prilepi (ali prepiši) si **preglednico** (stavčnih členov), ki jo imaš pripeto v Wordovem dokumentu.

1. S pomočjo le-te reši **učni list – ponovimo** (Wordov dokument).

Spomni se, da se najprej vprašamo po povedku (Kaj se v stavku dogaja?), nato se ustrezno vprašamo še po ostalih stavčnih členih.

**Četrtek, 2. 4. 2020**

1. Tudi danes boš **utrjeval stavčne člene**.

2. Najprej preglej **rešitve na učnem listu** (ponedeljek) in z rdečim pisalom popravi napake. Razmisli o napakah.

1. Reši še drug **učni list** – **utrjevanje** – in mi ga v Wordovem dokumentu pošlji na moj e-naslov. Če si naloge reševal v zvezek, mi pošlji sliko rešitev; naloge ustrezno oštevilči. Potrudi se, vem, da zmoreš in znaš.

**Petek, 3. 4. 2020**

1. Tako, pa je že konec tedna.

Danes si boš v delovnem zvezku (DZ) najprej prebral snov:

**STAVEK, POVED, PROSTA (enostavčna) POVED, ZLOŽENA POVED (večstavčna).**

1. Ponovno si preberi snov o **STAVKU in POVEDI** in si v zvezek napiši naslov: **STAVEK in POVED ; nato prepiši v zvezek spodaj zapisano snov.**

**Poved** je najmanjša enota sporočila, lahko je tudi že sama sporočilo. Sestavljajo jo besede oz. besedne zveze ali stavki. Začne se z veliko začetnico in konča s končnim ločilom (.!?).

Ločimo pripovedne (npr. *Vstanemo tri ure pred štartom.*), vprašalne (npr. *Kdaj vstanemo?*) in vzklične povedi (npr. *Vstanimo tri ure pred štartom!*).

**Stavek**so besede, zbrane okrog osebne glagolske oblike. V povedi je toliko stavkov, kolikor je osebnih glagolskih oblik.

**Prosto ali enostavčno poved** sestavlja en stavek (osebno glagolsko obliko), npr. *Najprej****pojemo****zajtrk.* **Zložena ali večstavčna poved** ima dva ali več stavkov (osebnih glagolskih oblik), npr. *Potem ko****vstanemo, pojemo****zajtrk.*

1. V delovnem zvezku reši naloge, ki se navezujejo na snov: **STAVEK, POVED, PROSTA (enostavčna) POVED, ZLOŽENA POVED (večstavčna);** (vse naloge do glavnega in odvisnega stavka).

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**V prostem času vzemi v roke knjigo po svoji izbiri, prav tako ne pozabi na bralno značko. Ko prebereš knjigo za bralno značko, mi na moj e-naslov napiši avtorja in naslov knjige.**

**Želim ti miren vikend. Bodi dobro in ostani zdrav.**